З  А П  И  С  Н  И  К

Од деветнаесетата редовна седница на Советот на општина Чешиново-Облешево, одржана на ден 31.01.2023 година,во просториите на општината – Сала на Совет.
Седницата започна во 09.00 часот.
Присутни: Слаџана Ангелова, Иван Андонов, Стојан Ангелов, Франческо Наков, Орце Митров, Филип Јосев, Саше Донев, Славе Донев, Анита Колева, Боби Ѓоргиев и Сане Стојанов.
Присутни и: Градоначалникот г-н Далибор Ангелов, Моника Накова – директор на ЈОУДГ „Ѕвездички“, Игор Јанев – претставник на ЈПКД „Облешево“ и Милена Параклиев – Одговорен сметководител во општината.
Записникот го води Драгица Горгиевска – Раководител на Одделение за  нормативно-правни работи во општината
	Записникот од осумнаесетата редовна седница се стави на разгледување.
	Од присутни 10 членови на Советот во просторијата за време на гласањето, Записникот се усвои едногласно.

	За деветнаесетата редовна седница Претседателот го предложи следниот:


Дневен ред,

1. Одлука за давање на согласност за утврдување на максималниот износ на вредноста на бодот за пресметување на платите на давателите на јавни услуги и на директорите на јавните установи за деца, за период 01.01.2023 – 31.12.2023 година
2. Извештај за финансиско-материјално работење на ЈПКД „Облешево“ за период 01.10.2022 – 31.12.2022
3. Информација за остварени бруто приходи од работа на пазарот во Облешево за месец октомври, ноември и декември 2022 година
4. Одлука за давање на согласност за утврдување на тарифи за водни услуги во 2023 година
5. Извештај за извршување на Буџетот на општина Чешиново-Облешево за период 01.01.-31.12.2022 година
6. Извештај за реализација на Одлуки донесени од Советот на општина Чешиново-Облешево за период 01.10.-31.12.2022 година
7. Збирен Извештај за извршениот годишен попис во општина Чешиново-Облешево со состојба на ден 14.01.2023 година
8. Предлози, прашања и барања

                                   
Дополнување на Дневниот ред:

-Драгица Горгиевска
Во последните денови забележани се неколку дефекти на мрежата за улично осветлување во повеќе населени места. Знаете дека за уличното осветлување општината има склучено Договор за Јавно Приватно Партнерство. За жал ово Договор не ја покрива целата мрежа и не се што се однесува на јавното осветлување. Од тие причини овие работи општината ги решава со склучување на Договор со Јавното Претпријатие. Но пред да се склучи Договорот потребно е Советот на општината да донесе Одлука за јавно осветлување.

Друго дополнување на Дневниот ред има Барања-Иницијативи за изработка на Урбанистички проект за локација во с.Чешиново од страна на Благоја Митев од Чешиново. Кога има Вакви Барања знаете дека барателот ги сносе сите трошоци од постапката, но Законски постапката треба да биде спроведена од страна на општината.

Се премина на усвојување на Дневниот ред.
Дневниот ред со дополнувањата се усвои со 10 гласа ЗА

Одлуката за јавно осветлување на територија на општина Чешиново-Облешево за 2023 година ќе се разгледа како Точка 8

Одлуката за прифаќање на Иницијатива за изработка на Урбанистички проект со план за парцелација за формирање на градежна парцела за група на класа на намена, Е-инфраструктура, Е1.13 површински соларни и фотоволтаични електрани на дел од КП бр.4326, дел од КП бр.4338/1, дел од КП бр.4336, дел од КП бр.4335, дел од КП бр.4337 и КП бр.4339/1 КО Чешиново, општина Чешиново-Облешево ќе се разглеад како Точка 9

Одлуката за прифаќање на Иницијатива за изработка на Урбанистички проект со план за парцелација за формирање на градежна парцела за група на класа на намена, Е-инфраструктура, Е1.13 површински соларни и фотоволтаични електрани на дел од КП бр.4327, дел од КП бр.4330, дел од КП бр.4331/2, дел од КП бр.4332/2, КП бр.4331 и КП бр.4332/1 КО Чешиново, општина Чешиново-Облешево ќе се разгледа како Точка 10.

Точка 8 преминува во Точка 11.


1 Точка (Одлука за давање на согласност за утврдување на максималниот износ на вредноста на бодот за пресметување на платите на давателите на јавни услуги и на директорите на јавните установи за деца, за период 01.01.2023 – 31.12.2023 година)

-Моника Накова
Даде објаснување на Предлог-Одлуката.
Бодот го утврдува Владата, согласност на истиот согласно Закон дава основачот. Бодот останува ист како и минатата година 81,6.

Без дискусија од присутни 10 членови на Советот во просторијата за време на гласањето Одлуката за давање на согласност за утврдување на максималниот износ на вредноста на бодот за пресметување на платите на давателите на јавни услуги и на директорите на јавните установи за деца, за период 01.01.2023 – 31.12.2023 година се донесе Едногласно.


2 Точка (Извештај за финансиско-материјално работење на ЈПКД „Облешево“ за период 01.10.2022 – 31.12.2022)

-Игор Јанев
Имате писмен материјал каде детално се опишани приходите и расходите во последното тромесечие. Доколку имате некое прашање ќе одговорам.


-Сане Стојанов
Дополнителни приходи по наплата. Какви се тие приходи доколку може да објасните?
-Игор Јанев
Тоа се книговодствени работи кои не може да се сврстат во ниту една ставка. Во овој момент не би знаел да Ви објаснам, но доколку сакате ќе прибавам Информација и на нареден Совет ќе ви дадам објаснување.
-Сане Стојанов
Ме радува фактот што приходите се поголеми од расходите. Тое е добра работа. Кога веќе е таква ситуацијата овие приходи да се наменат за други услуги. Има потреба за интервенција во одржување на гробиштата, клупите по населените места се дотраени-оштетени. Со согласност на Управниот одбор и на директорот овие средства може да бидат добро искористени.
-Игор Јанев
Овие приходи се само на хартија, не и реални финансиски средства. Не се сите приходи наплатени, ниту сите трошоци исплатени. Голем број на обврски не се наплатени па според тоа не остануват вишок на средства кои можат да бидат наменети за некоја инвестиција. Обврски имаме повеќе од 2 милиони денари.
-Сане Стојанов
Расходи по основ на Договор за дело? За каков ангажман се работи?
-Игор Јанев
И на претходната седница кога се разгледуваше Годишниот план за вработување Ви кажав дека со постоечкиот кадар не може да ги извршуваме сите работи и поради тоа е потребно дополнително ангажирање на работници. Тоа се работи за надомест на електричар, други мајсторски работи за кои немаме кадар а имаме потреба и слично.

Се премина на усвојување на Извештајот.

Со 11 гласа ЗА се донесе Одлука за усвојување на Извештај за финансиско-материјално работење на ЈПКД „Облешево“ за период 01.10.2022 – 31.12.2022.


3 Точка (Информација за остварени бруто приходи од работа на пазарот во Облешево за месец октомври, ноември и декември 2022 година)

-Сане Стојанов
Ја гледам информацијата за остварени приходи од пазарот и правам споредба со приходите од последното тромесечие од пазарот кои ги имате прикажано во Извештајот за материјалоно-финансиско работење. Кога ќе се направи збир на овие приходи и она што го имате прикажано во Извештајот се добиваат различни бројки односно збирот се разликува.
-Игор Јанев
Во Извештајот од пазарот е прикажан нето износот. Во Извештајот за материјално-финансиско работење овие бројки трпат измени во смисла на наплата на 18% на ДДВ и слично.
-Сане Стојанов
Нели е тоа збир од пазарна такса, резервации и сточна вага.
-Игор Јанев
Резервациите се книжат на друга ставка исто е и со сточната вага.
-Сане Стојанов
Но и така кога се земе збирот не се совпаѓа.
-Игор Јанев
На таа сума се одбиваат 18%. Може последниот пазар да е последен ден во месецот па уплатата да е во нареден месец по завршување на тромесечието и затоа не треба на овој начин да се прави збирот. Тоа се сметководсвени работи за кои не би можел да Ви објаснам.


Се премина на гласање.
Со 11 гласа ЗА се донесе Заклучок за усвојување на Информацијата.


	4 Точка (Одлука за давање на согласност за утврдување на тарифи за водни услуги во 2023 година)

-Игор Јанев
Даде објаснување во врска со тарифите за снабдување со вода, за одведување на урбани води и за пречистување на отпадни води.
Ова е обврска согласно Закон. За разлика од ланската година кога имаше поголемо покачување ова е нешто минимално во децимали кои треба да го усогласиме согласно Регулаторната Комисија. Постапката е таа што истото го разгледува и предлог дава Управниот одбор на претпријатието а согласност дава основачот. Она што е дадено од Регулаторната Комисија мора да се почитува и мора да се движиме во тие рамки, од тие причини е ова усогласување со децимали.
-Слаџана Ангелова
Сакате да кажете дека зголемувањето е од страна на Регулаторната Комисија.
-Игор Јанев
Прилог на материјалите за Совет Ви е Решението од Регулаторната Комисија. Лани имаше една Одлука кога цената се покачи, сега како што реков за 2023 е усогласување во децимали а во 2024 година ќе има ново барање и нова Одлука. Решението од Регулаторна е за три години.
-Сане Стојанов
Урбана отпадна вода, на што се мисли?  Кој е дијапазонот , дали во овие граници како што гледаме во Решението?
-Игор јанев
Урбани отпадни води се мисли на канализациите и да се движиме во границите како што е дадено во Решението од Регулаторната Комисија.

-Сане Стојанов
Испуштање на отпадни води, прочистување?
-Игор Јанев
Тоа е за места каде што на канализациите има и пречистителни станици.
-Сане Стојанов
На кој начин се наплаќа за пречистителните?
-Игор Јанев
Како што кажав таму каде што има пречистителни станици во сметките се тарифира и за пречистителната, во останатите населени места се тарифира само за канализацијата.
-Сане Стојанов
Не ми е јасно на кој начин ова го пресметувате, но во ред.

Се премина на гласање.

Со 11 гласа ЗА се донесе Одлука за давање на согласност за утврдување на тарифи за водни услуги во 2023 година.


5 Точка (Извештај за извршување на Буџетот на општина Чешиново-Облешево за период 01.01.-31.12.2022 година)

-Милена Параклиев
Даде објаснување на писмениот Извештај за извршување на Буџетот.
Се работи за законска обврска. Истото ова уште еднаш ќе биде разгледано кога ќе дојде на дневен ред да се разгледа Завршната сметка на Буџетот на општината. Состојбата со сметката на општината сите ја знаете. Во приходниот дел имаме извршување од 51% а додека во расходниот дел поради одлевањето на средствата по основ на извршување реализацијата ни е 90,73%. Извршени се 2.594.000,00 денари. Остануват долгови уште 21.073.914,00 денари.
-Слаџана Ангелова
По кој основ се одлеани средствата?
-Милена Параклиев
Тоа е долг кон Промонтинг за изградба на улици во село Теранци. Долгот е од времето на Градоначалникот Костадин Личков. Извршувањето е од страна на Министерството за финансии врз основа на претходен налог за извршување.
-Сане Стојанов
Реализација ан приходи во Буџетот ставка 723919 од закупнини и ставка 723914 приходи од општински имот. Која е разликата во ставките тука од закупнини и од општински имот. Реализација на едната ставка е нула.
-Милена Параклиев
Да овде нема реализација од приходи од општински имот. Ќе морам да проверам конкретно за што се работи и на нареден совет да Ви објаснам.

Се премина на гласање.
Од присутни 10 членови на Советот во просторијата за време на гласањето Едногласно се донесе Одлука за усвојување на Извештајот за извршување на Буџетот на општина Чешиново-Облешево за период 01.01.-31.12.2022 година.


6 Точка (Извештај за реализација на Одлуки донесени од Советот на општина Чешиново-Облешево за период 01.10.-31.12.2022 година)

	Без дискусија со 11 гласа ЗА се донесе Одлука за усвојување на Извештајот за реализација на Одлуки донесени од Советот на општина Чешиново-Облешево за период 01.10.-31.12.2022 година.


7 Точка (Збирен Извештај за извршениот годишен попис во општина Чешиново-Облешево со состојба на ден 14.01.2023 година)

Без дискусија со 11 гласа ЗА се донесе Одлука за усвојување на писмениот збирен Извештај за извршениот годишен попис во општина Чешиново-Облешево со состојба на ден 14.01.2023 година.

8 Точка (Одлука за јавно осветлување на територија на општина Чешиново-Облешево за 2023 година)

-Игор Јанев
Во неколку населени места има проблем цели линии не светат.
-Орце Митров
Во Теранци веќе 15 дена половина село нема улично осветлување. Во Чифлик колку што ми е познато ситуацијата е иста.
-Славе Донев
Во Спанчево исто.
-Игор јанев
Договорот со општината за одржување на уличното осветлување ни истече на 31.12.2022 година. Знаете дека општината има склучено Договор за Јавно приватно партнерство со Македонски телеком за одржување на уличното осветлување. За жал тој Договор покрива многу мал дел од уличното осветлување. Тука е само промена на прегорени улични сијалици и тоа не за цела мрежа. Делот од потреба на арматури, кабли, придуѓници и слично не е ставен во тој Договор и со Ваша Одлука и склучен Договор Ние – Јавното Претпријатие го покриваме. Можам да кажам дека нема никаква економска оправданост ова, меѓутоа засега на тој начин е решена работата. Јавното Претпријатие нема вработен електричар и работата мора да ја покриваме со ангажирање на надворешни лица.
-Славе Донев
Што со тие сијалици што се прегорени а се во делот кој го покрива Македонски Телеком?
-Игор Јанев 
Тие треба да ги сменат.
-Славе Донев
Кога веќе тоа е нивна обврска, зошто не дојдат да ги сменат?
-Игор Јанев
За жал такви ситуации се многу, иако имат обврска веднаш да реагираат во такви ситуации.
-Орце Митров
Кај мене доаѓаат граѓани и се жалат.
-Игор Јанев
Има револт и кај нас.
-Сане Стојанов
Морам да пренесам и една реакција од граѓаните од Кучичино. Тече вода од резервоарот и пренесена  е информацијата  на Јавното Претпријатие. Одговорот е дека нема економска исплатливост за да се санира овој дефект. Вака стои веќе 3 – 4 месеци. Барам да се реагира по ова, да се провере ситуацијата да се санира дефектот. Вака да стои не е добра работа.
Друго што сакам да кажам а во врска со уличното осветлување е дека Нашиот Заклучок да не се гаси уличното околу новогодишните празници воопшто не се испочитува. Некој не си остана на зборот а ние ги излажавме граѓаните. Наместо преку ноќ, уличните се палат во 15.00 часот. Светат преку ден а ноќно време не. Зошто се уклучени преку ден?
-Саше Донев
И во Уларци некогаш во 16.00 часот се палат.
-Орце Митров
За тие работи треба да се превземат мерки. Не е добра ваквата ситуација. Сите сме на удар со уличното осветлување.
-Слаџана Ангелова
И во Облешево е исто. Некогаш се палат порано, некогаш светат еден час подолго.
-Игор Јанев
Проблемот е од техничка природа. Тајмерот е наместен на колку часа треба да се вклучува и исклучува. Кога има прекин на електрична енергија, тајмерот не го пресметува времето на прекинот и затоа доаѓа до вакви и слични ситуации. Но морам да напоменам дека тоа не е многу често. Уличното осветлување свете во најголем дел од ноќта.

По дискусијата се премина на гласање. Со 9 гласа ЗА и 2 гласа Воздржани се донесе Одлуката за јавно осветлување на територија на општина Чешиново-Облешево за 2023 година.


9 Точка (Одлука за прифаќање на Иницијатива за изработка на Урбанистички проект со план за парцелација за формирање на градежна парцела за група на класа на намена, Е-инфраструктура, Е1.13 површински соларни и фотоволтаични електрани на дел од КП бр.4326, дел од КП бр.4338/1, дел од КП бр.4336, дел од КП бр.4335, дел од КП бр.4337 и КП бр.4339/1 КО Чешиново, општина Чешиново-Облешево)

10 Точка (Одлука за прифаќање на Иницијатива за изработка на Урбанистички проект со план за парцелација за формирање на градежна парцела за група на класа на намена, Е-инфраструктура, Е1.13 површински соларни и фотоволтаични електрани на дел од КП бр.4327, дел од КП бр.4330, дел од КП бр.4331/2, дел од КП бр.4332/2, КП бр.4331 и КП бр.4332/1 КО Чешиново, општина Чешиново-Облешево)

Без дискусија со 11 гласа ЗА се донесоа Одлука за прифаќање на Иницијатива за изработка на Урбанистички проект со план за парцелација за формирање на градежна парцела за група на класа на намена, Е-инфраструктура, Е1.13 површински соларни и фотоволтаични електрани на дел од КП бр.4326, дел од КП бр.4338/1, дел од КП бр.4336, дел од КП бр.4335, дел од КП бр.4337 и КП бр.4339/1 КО Чешиново, општина Чешиново-Облешево и Одлука за прифаќање на Иницијатива за изработка на Урбанистички проект со план за парцелација за формирање на градежна парцела за група на класа на намена, Е-инфраструктура, Е1.13 површински соларни и фотоволтаични електрани на дел од КП бр.4327, дел од КП бр.4330, дел од КП бр.4331/2, дел од КП бр.4332/2, КП бр.4331 и КП бр.4332/1 КО Чешиново, општина Чешиново-Облешево.


11 Точка (Предлози, прашања и барања)

Се прочита Барањето од Маџед Насер Ага, кој бара да се спроведе постапка за издавање под закуп на деловен објект сопственост на општина Чешиново-Облешево во с.Теранци.

Со 11 гласа ПРОТИВ барањето не се усвои.
Објектот да се издаде исклучиво за отварање на трговски дуиќан или угостителски објект, а не и за магацински простор.



-Сане Стојанов
Само сакам да кажам дека за издавање или продажба-отуѓување на објекти кои се во сопственост на општина Чешиново-Облешево исклучиво ќе гласам како што ќе кажат колегите советници во чие населено место се наоѓа деловниот објект. Тие најдобро знаат за нивното село што е нај добро.

Се прочитаа барањата за финансиски средства од Влатко Коцев кој бара 60.000,оо денари за котизација за натпревари во ТФЛ – Исто втор дел и 100.000,00 денари за надомест на трошоци за гориво за превоз на деца – млади категории за тренинг. Средствата од 100.000,оо денари се на годишно ниво или по 10.000,00 денари месечно.
-Сане Стојанов
Ова барање требаше да се разгледа на Комисија за финансии која беше закажана пред почетокот на седницата во 8.30 часот. За жал и седницата наместо во 09.00 започна во 09.20 часот. Дали на Влатко Коцев му се даде некое објаснување кога го поднесе Барањето.
-Драгица Горгиевска
Пред отприлика една недела Влатко Коцев беше кај Градоначалникот и праша дали оваа година ќе има повик за финансирање на Невладини организации и спортски клубови. Му беше кажано дека поради лошата финансиска состојба во општината оваа година како Точки на Дневен ред не беа ни ставени донесување на овие Програми од причини што општината нема средства и не може да им излезе во пресрет на Здруженија или поединци-физички лица за финансирање на нивни активности, па согласно ова се дур не се подобри финансиската ситуација на општината нема да се распишува јавен повик. Иако ова му се кажа на Влатко Коцев тој сепак во текот на вчерашниот ден поднел писмено Барање. Барањето Ви е проследено на Вас, согласно Вашите размислувања Вие да донесете Одлука.
-Милена Параклиев
[bookmark: _GoBack]Во врска со претходното Барање и донесената Одлука да кажам дека после неколку враќања на крај успеавме да ги комплетираме документите со Влатко, но реално нема средства сега да му се исплатат. Во Буџетот се планирани само толку средства колку што му се должи по претходната Одлука. Повеќе средства нема. Има останато што не е платено и на Фудбалскиот клуб Чешиново. Ова го знае и Влатко.
-Сане Стојанов
Кога веќе Влатко знае дека општината нема средства, зошто не побара од Фудбалска федерација или од некои други донатори. Ова го зборувам за да нема повеќе притисок и врз Градоначалникот и врз членовите на Советот и врз администрацијата.  Ние донесовме Одлука за да се раздолжи таму каде што имаше позајмици во врска со натпреварите во таа сезона. Сега испаѓа дека бара средства да плате котизација и за друга сезона и сето ова оди во недоглед. И јас сум љубител на спортот како што верувам и секој од Вас и доколку има средства никогаш нема да бидам против, но ако занаат дека нема да можат да обезбедат средства тогаш нека се откажат.

Со 11 гласа Воздржани не се донесе Одлука за иасплата на финансиски средства во врска со  Барањата поднесени од страна на Влатко Коцев.

-Сане Стојанов
Бидејки Комисијата за финансии немаше кворум за да се одржи сега на седницата ќе го кажам Барањето. Уште кога се расправаше по Програмата за одржување на културни манифестации на територија на општината во 2023 година кажав дека средствата планирани во Програмата за одржување на манифестацијата Св.Трифун во с.Кучичино се мали. Тогаш рековте кога ќе дојде време да се организира манифестацијата ќе го разгледате моето Барање и ќе одлучите за истото. Знаете дека ние организираме и трки за да го збогатиме настанот со повеќе содржини. За тоа печатеме маици и даваме симболична парична награда и тоа 3.000,00 денари за освоено прво место, 1.500,оо денари за освоено второ место и 1.000,00 денари за освоено трето место. Работеме домаќински. За лотаријата повторно ќе има мотокултиватор, од општината телевизор а оваа година ќе има и машина за миење на садови. Другите награди ќе бидат поситни.
-Градоначалникот
Сето тоа е во ред, но мора и правно да биде издржано. Вие имате донесено програма за сите манифестации со финансиска конструкција. Не можеме да ги споредуваме Нашите манифестации со манифестациите во поголемите градови. Таму има наплата од закуп на тезги и тоа се големи финансиски средства кои се прибираат по тој основ. Кај нас кој ќе закупи тезга. Од друга страна овие средства кои се бараат треба да бидат вкалкулирани во Буџетот. Како што кажав мора да бидеме издржани како нормативно-правно така и финансиски. Да се види од која ставка во Буџетот може да се исплатат такви средства.
-Орце Митров
Како што ни кажа Сане тие бараат 11.000,00 денари. Да ги одобриме тие пари а во иден Ребаланс да се стават истите.
-Градоначалникот
Но треба да бидеме издржани во Одлуката.
-Сане Стојанов
Кога се гласаше за Програмата уште тогаш реагирав дека тоа се малку средства предвидени во Програмата. Ми сугериравте кога ќе се организира прославата тогаш да расправаме повторно за финансиите. Побарав да влезе во Програмата.
-Милена Параклиев
За св.трифун се предвидени 10.000,00 денари за набавка на телевизор.
-Сане Стојанов
Кажав дека се малку тие средства, одам секаде и се молам за спонзорство. Но Вие како сакате.
-Градоначалникот
Да бидеме поаргументирани во излагањето. Општината да ги испечати маиците, да им даде ваучери на победниците на трките.
-Сане Стојанов
Јас сето тоа го имам веќе нарачано. Ќе ни требаат средства да го платиме.
-Орце Митров
Се што е законски да го изгласаме.
-Франческо Наков
Ако не може општината да ги издвои тие средства нека се одбијат по 1.000,00 денари од нашите паушали.
-Градоначалникот
Донесете Одлука за спонзорство од 10.000,00 денари и плус телевизор за лотаријата.

Се премина на гласање по предлогот на Градоначалникот

Со 11 гласа ЗА се донесе Одлука за   одобрување на финансиски и материјални средства како помош за организација на празникот Св.Трифун во с.Кучичино


	
	Со исцрпување на Дневниот ред заврши деветнаесетата редовна седница на Советот на општина Чешиново-Облешево.
	Седницата заврши во 10.30 часот.

